Osam osoba, među kojima je i šestogodišnjakinja, poginulo je, dok je više od 40 ozlijeđenih u subotu oko 4 sata kod tunela Krpani na autocesti Zagreb - Split, u jednoj od najstravičnijih nesreća koja se proteklih godina dogodila na našim cestama. Nesreća se dogodila kada je autobus putničke agencije Atlas Adria iz Brna, u kojem je bio 51 putnik, svi češki državljani, vozeći iz smjera Zagreba, krećući se u smjeru juga, sletio u lijevo van kolnika na meki teren, zatim udario u zaštitnu razdjelnu metalnu ogradu, a potom u nosivi stup elektronskih uređaja od čega se odbio te prevrnuo na desnu bočnu stranu.
Stradali svi putnici
O stravičnosti nesreće svjedoči i podatak da su stradali svi putnici u autobusu čije je krajnje odredište bila Baška Voda - osam ih je na mjestu poginulo, a svi ostali su što teže što lakše ozlijeđeni. Među stradalima su i dvojica vozača, jedan je poginuo. Do prometne nesreće najvjerojatnije je došlo zbog umora, odnosno zbog činjenice da je vozač zaspao. Nesreći su svjedočili švicarski državljani koji su u posljednji trenutak uspjeli izbjeći sudar s autobusom.
Novinar Večernjeg lista bio je na mjestu događaja. Ondje je zatekao stravičan prizor. Tijela pokrivenih plahtama i razbacane stvari, te potpuno uništeni i smrskani autobus. Gotovo šest sati nakon nesreće vatrogasci iz smrskanog autobusa i dalje izvlače mrtva tijela čeških turista. Osobne stvari poginulih i ozlijeđenih ljudi razbacane su 20-ak metara uokolo. Očevid je trajao satima, a o kakvim je razmjerima riječ pokazuje i užasnutost na licima brojnih policajaca i vatrogasaca na mjestu očevida. Inače, djelatnici HAC-a s kojima smo razgovarali pretpostavljaju da je vozač zaspao po tome što navodno uopće nije bilo tragova kočenja. Postoji i snimka nesreće i kako smo doznali vozač je direktno udario u stup s nadzornom kamerom, te se poslije odbio na cestu.
Preživjeli vozač: Spavao sam u trenutku nesreće
– Nitko nije bio budan u vrijeme nesreće, svi su spavali, samo su registrirali taj kraj nesreće. Mislim da će policija imati težak posao. Nisam pitao preživjele je li im netko stradao u autobusu – rekao je Karel Kühnl, veleposlanik Češke Republike u Hrvatskoj i dodao kako je jedan vozač preživio, ali ne onaj koji je vozio.
Češki portal Blesk.cz objavio je izjavu preživjelog vozača iz češkog autobusa. Prema njihovim policijskim izvorima, vozač je rekao kako ne zna kako je došlo do nesreće jer je, kako kaže, spavao, što je prema njegovim riječima i bilo predviđeno prema planu putovanja. Nesreću će,kaže pamtiti cijeli život. Blesk piše i kako su obojica vozača iza sebe imali više od 25 godina profesionalnog vozačkog iskustva.
Gostujući u Dnevniku HTV-a, Željko Marušić, stručnjak cestovnog prometa, naveo je kako naša policija ima mogućnosti kontrolirati umorne vozače, ali i da to nije najbolja reklama za naš turizam.
– Surovi kapitalizam, odnosno turoperatori, tjera vozače da voze i kad su potpuno iscrpljeni. Nažalost kalkulira se s jednom noći dobitka, pa se i događaju ovakve strahote, rekao je Marušić.
Pogledajte fotografije stravične nesreće snimljene iz zraka
Vozač izgubio nadozor nad vozilom
Zamjenik županijskog državnog odvjetnika u Karlovcu Zdravko Car nešto prije 13 sati kazao je kako je očevid nesreće završen te da će se daljnjom istragom utvrditi uzroci stravične tragedije u kojoj je živote izgubilo osam čeških državljana. On nije potvrdio ima li među poginulima djece, a rekao je kako je do nesreće došlo zbog gubitka kontrole nad vozilom. Identiteti svih poginulih još uvijek nisu poznati, naglasio je Car.
Oko 13.15 sati vučna služba digla je autobus koji je potpuno uništen.
Zamjenik županijskog državnog odvjetnika u Karlovcu pri odlasku s mjesta tragedije rekao nam je kako će tragovi kočenja i svi ostali tragovi biti priloženi u spis o nesreći čime je naznačio da vozač možda ipak nije zaspao kako se u prvi mah navodilo zbog tvrdnji da tragova kočenja nema.
Na izravno pitanje je li vozač autobusa zaspao ili ne Car nije htio odgovoriti, ali je dodao kako ima svoje mišljenje o tome što se dogdilo no ne želi o tome govoriti.
Liječnik hitne pomoći Gospić i dežurni na tunelu Sv. Rok Edo Emer koji je došao na mjesto tragedije opisao nam je stravične prizore koje je zatekao prilikom dolaska.
– U autobus se teško moglo ući zbog slomljenih limova iz preturenih sjedalica. Odmah na početku smo vidjeli da imamo 4-5 mrtvih i da ima dosta teško ranjenih do kojih je jako teško doći. Na sreću, došli su vatrogasci koji su nam pomogli, rezali su lim i počeli smo dolaziti do ozlijeđenih, rekao nam je ujutro liječnik Emer, potvrđujući kako mu ovo nije prva nesreća ali da nikad nije svjedočio prizoru u kojem nakon ovoliko stradavanja ljudi jednostavno nisu plakali.
– Dvojica ili trojica putnika pomagali su nam, a ovi drugi jednostavno nisu znali gdje su. Sjedili su, međutim tu nije bilo ni suza ni plača, a morali su plakati jer su imali teške ozljede nogu, a to je jako boljelo. To je bio strašan šok za njih. Vozač je preživio i rezano je dosta lima oko njega – rekao nam je liječnik Emer potvrđujući kako je najvjerojatno umor prouzročio nesreću. Dodao je da je svima najstravičnije bilo kada su izvlačili tijelo poginule djevojčice.
Preživjeli u šoku
- Pretpostavljam da je putovala ili s roditeljima ili s bakom i djedom. Svi su u tom autobusu bili u takvom šoku da za to dijete nitko nije pitao - kazao je dr. Emer, čije je riječi prekidala zvonjava mobitela koja je dopirala iz smrskanog autobusa. Riječ je o mobitelima unesrećenih, koji nisu prestajali zvoniti od trenutka kada se pročulo za nesreću. Zabrinute obitelji iz Češke pokušavale su doći do informacija o stradalima i identitetu poginulih.
Tijekom razgovara s nama vatrogasci su iz smrskanog autobusa izvlačili tijela poginulih putnika. Oko 11.30 sati s mjesta nesreće je otišao veći dio ekipe vještaka, policije i hitne pomoći. Tri teško ozlijeđene osobe, jedna ženska osoba i dvije maloljetne sestre, prevezene su iz gospićke bolnice helikopterom HRZ-a KBC Zagreb i KB Dubrava. Zbog prometne nesreće promet je autocestom bio zaustavljen u oba smjera.
Preživjeli češki turisti u šoku
Češka konzulica došla je na mjesto tragedije u kojoj je živote izgubilo osam njezinih sunarodnjaka. Potvrdila je kako su svi putnici išli na 10-dnevno ljetovanje u Bašku Vodu, a iako je poznat broj preminulih, beživotna tijela još uvijek nisu identificirana. Tijela poginulih prevezena su na odjel patologije karlovačke opće bolnice.
Datei:Autocesta Zagreb-Split kod Jezerana (Croatia).JPG|thumb|250 px|Autocesta A1

 Am Samstagmorgen ereignete sich auf der Autobahn von Zagreb nach Split ein schwerer Unfall mit einem Bus, der mit 52 Tschechen besetzt war ( Bild). 44 Personen wurden verletzt, zwölf davon schwer, acht Personen wurden getötet, darunter ein sechsjähriges Kind.

Der Bus des Reiseunternehmens Atlas Adira aus Brünn durchbrach die Leitplanke und überschlug sich auf der Gegenfahrbahn. Die Passagiere und die beiden Fahrer waren auf dem Weg nach Baska Voda; es sollte das Ziel ihrer Urlaubsreise sein. Einer der Fahrer wurde bei dem Unfall getötet. Die Rettungs- und Bergungsarbeiten dauerten länger als sechs Stunden. Nach Angaben der kroatischen Polizei gibt es Videoaufnahmen des Unfalls. Nach einem Bericht der Zeitung Vecernji list dürfte der Fahrer eingeschlafen sein, da es keine Bremsspuren gibt. Der Busfahrer, der den Unfall überlebt hat, sagte aus, sein Kollege sei gefahren, er selbst habe geschlafen.